See on Atlantis. Mütoloogoline veealune linn, kus inimesed ja loodus elavad sõbralikult koos. Selle linna elanikud on heatahtlik seltskond, keda huvitavad looduse saladused ja teadus.
#000000
Need, kes Atlantises on käinud, räägivad sellest kui soojast ja rõõmsast kohast. Kohast, mille saladustest on meil kõigil õppida. Miks ei võiks veepealne maailm olla sama ideaalne kui veealune?
#000001
Vees elutsev, kaheksajalgne mikroorganism. Üks maailma kõige vastupidavamaid loomi: Kannatavad elu nii ookeanisügavustes, kuumas, külmas ja vaakumis.
Üle kõige meeldib Vesikarul olla koos oma sõpradega.
Ta kollektsioneerib sokke ja loeb teadusajakirju.
#000002
Kala, kes liigub mööda merepõhja, lükates ennast edasi käekujuliste uimedega.
Käsikala on uhke oma käte üle. Kuna ta on üks väheseid kätega kalu, siis peab ta eriti lugu käekelladest ja maniküürist. Kuid ta häbeneb veidi seda, et, erinevalt teistest kaladest, ei ole ta kunagi ära õppinud ujumist.
#000003
Vees elutsev meritigu, kes oskab ujuda. Ta on kaotanud ära oma koja ja kasvatanud endale tiivalaadsed jätked. Ta on pea-aegu läbipaistev.
Ta on rõõmsa ja elava iseloomuga, pisike kuid vapper. Meriingel loodab salamisi, et tal õnnestub leida üles oma koda. Ta kollektsioneerib teokarpe, väikeseid reisikohvreid ja kõikvõimalikke anumaid.
#000004
Kuukala (lad k Mola mola)
Maailma kõige raskem luukala. Tema kehakuju meenutab kalapead: lai, kuid lühikene.
Kuukala on eriti rahumeelse iseloomuga. Ta võtab ette pikki ujumisreise, et tegeleda häirimatult oma astronoomivaatlustega. Eriti huvitavad teda Kuu ja Päikene.
#000005
Sinivaal (lad k Balaenoptera musculus)
Maailma kõige suurem imetaja, arvatavasti ka kõige suurem Maal elanud loom. Üle kolmekümnemeetrine volakas, kes valitseb ookeane.
Sinivaal on Atlantise suur sõber ja tiirleb linna orbiidil, sest linnas elamiseks on ta veidi...suur.
Talle meeldivad hiired ja jõusaalis käimine.
#000006
Aksolotl (lad k Ambystoma mexicanum)
Vees elav ja hingav kahepaikne.
On tuntud võime poolest kasvatada tagasi viga saanud või puuduvaid jäsemeid.
Aksolotl on väikene, rõõmsameelne, kuid veidi arglik loomakene. Ta huvitub käsitööst ja kõikvõimalikku sõrmeosavust nõudvatest tegevustest.
#000007
Maailma suurim selgrootu ja maailma suurimate silmade omanik.
Hiidkalmaar on osav ja kiire ujuja. Oma kaheksa kombitsaga on ta Atlantise parim korvpallur, täites vajadusel nii kaitsja, keskmängija kui ka ründaja osa.
#000008
Tirk (lad k Uria lomvia)
Väga hea sukeldus- ja ujumisvõimega veelind. Tirk ei ole pingviin!
Pingviinid on lennuvõimetud ja elavad Antarktikas. Tirgud aga on osavad lendajad ja elavad põhjapoolkeral.
Tirk on kirglik pesapunuja ja sisustaja. Eriti armastab ta Põhjamaade disaini ja tarbekunsti.
#000009
Nautilus (lad k Nautilus belauensis)
Väikene merimollusk, kes elab ja ujub ringi oma pisikeses kojas. Nimi „nautilus“ tähendab kreeka keeles „meremeest“.
Nautilus on inspireerinud kirjanikke ja kunstnikke. Kuulsaim on Jules Verne’i kapten Nemo, kelle allveelaeva nimetus oli „Nautilus“.
Nautilus on vaikse ja tagasihoidliku iseloomuga. Talle meeldib lugeda seiklusjutte ning reisikirju.
#000010